钦定古今图书集成/方舆汇编/职方典/第1112卷 > 《江上之山赋》梁·江淹
## 钦定古今图书集成/方舆汇编/职方典/第1112卷 > 《江上之山赋》梁·江淹

“潺湲澒溶兮楚水而吴江，刻划崭崒兮云山而碧峰。
挂青萝兮万仞。竖丹石兮百重，嵯峨兮喦崿，如斲兮
如削。峣嶷兮尖出，岩岍兮空凿。波潮兮吐纳，𡸷峰兮
积沓。鰅鳙兮赤尾，鼋鼍兮匼匝。见红草之交生，眺碧
树之四合。华自然而千花，树无情而百色。嗟世道之
异兹，牵忧恚而来逼。推炉炭于片景，抱丝绪于一息。”
每意远而生短，𢘆轮平而路仄。信悬天兮窈昧，岂系
命于才力。既群龙之咸疑，焉众状之所极。俗逐事而
变化，心应物而回旋。既欻翕其未悟，亦纬繣而已迁。
伊人寿兮几何，譬流星之殒天。怅日暮兮吾有念，临
江上之断山。虽不敏而无操，愿从兰芬与玉坚。《乱曰》
“折芙蓉兮蔽日，冀以荡夫忧心。不共”爱此气质何独
嗟乎！景沉。